**ПРОТОКОЛ № 1-ЧМИ**

На 24.08.2021 година, в 10,00 Часа в ст.№20 на община Омуртаг, на осн. чл.85, ал.1 от Изборния кодекс (ИК) се проведе заседание на Общинска избирателна комисия-Омуртаг за произвеждане на частичен избор за кмет на кметство с.Церовище, община Омуртаг, област Търговище, съгласно УКАЗ № 203 от 5.08.2021 г. за насрочване на частичен избор за кмет на кметство Церовище, община Омуртаг, област Търговище, на 3 октомври 2021 г., издаден от Президента на РБ (*oбн., ДВ, бр. 66 от 10.08.2021 г.*), в състав:

ПРЕДСЕДАТЕЛ: Мина Илиева Илиева

ЗАМ.-ПРЕДСЕДАТЕЛ: Владимир Георгиев Кънчев

ЗАМ.-ПРЕДСЕДАТЕЛ: Биляна Тодорова Лазарова

СЕКРЕТАР: Владислава Пламенова Петрова

ЧЛЕНОВЕ: 1.Гамзе Билгинова Ниязиева

2. Василка Тодорова Стефанова

3. Йовчо Георгиев Велинов

4. Любчо Велинов Максимов

5. Петър Иванов Атанасов

6. Благослава Станева Тасева

7. Милена Тодорова Георгиева

8. Красимир Петков Пейков

9. Елица Йорданова Христова–Анастасова

Заседанието бе открито и председателствано от госпожа Мина Илиева Илиева-Председател. Присъстват всички членове на ОИК-Омуртаг, налице е необходимия кворум по чл.85, ал.3 от ИК за провеждане на заседание, поради което Председателят първо запозна членовете на комисията с правата и задълженията им по реда на Изборния кодекс, след което предложи следния проект за дневен ред.

**ДНЕВЕН РЕД**

1. Определяне номерация на решенията на ОИК-Омуртаг при произвеждането на частични местни избори за кмет на кметство с.Церовище.
2. Определяне на работно време на ОИК-Омуртаг.
3. Определяне на сградата и мястото за обявяване на решенията на ОИК-Омуртаг.
4. Определяне на срок за регистрация в ОИК на партиите, коалициите, местните коалиции и инициативните комитети и кандидатски листи за участие в частичен избор за кмет на кметство Церовище, община Омуртаг, област Търговище.
5. Формиране на единните номера на избирателните секции в общината съобразно единната номерация на секциите, определена с решение на ЦИК.
6. Разни (организационно-технически въпроси).

Предвид факта, че проекта за Дневен ред бе публикуван на интернет страницата на ОИК-Омуртаг, членовете на комисията потвърдиха, че са запознати предварително с него и нямат забележки и допълнения, Председателят на комисията подложи на гласуване проекта за дневен ред.

Гласували 13 членове на ОИК:

**ЗА** - Мина Илиева Илиева, Владимир Георгиев Кънчев, Биляна Тодорова Лазарова, Владислава Пламенова Петрова, Гамзе Билгинова Ниязиева, Василка Тодорова Стефанова, Йовчо Георгиев Велинов, Любчо Велинов Максимов, Петър Иванов Атанасов, Благослава Станева Тасева, Милена Тодорова Георгиева, Красимир Петков Пейков, Елица Йорданова Христова–Анастасова

**ПРОТИВ-** няма

Дневният ред е приет единодушно.

Председателят Мина Илиева премина по същество на разглеждане на първа точка от дневния ред.

Определяне номерация на решенията на ОИК-Омуртаг при произвеждането на частични местни избори за кмет на кметство с.Церовище.В мотивите си Председателят Мина Илиева разясни, че е целесъобразно с оглед прегледност на решенията на ОИК да се въведе нова номерация при частичните избори, като същата да продължи и при необходимост от произвеждане и на други такива избори. Също така да се въведе буквен код към номерацията, за да може населението да се ориентира в решенията, съответно да ги проследява своевременно. Предложи пример за това – „Решение № 1- ЧМИ“. Членовете на комисията прецениха, че е удачен този вариант, поради което се премина към гласуване.

**На осн. чл.87, ал.1, т.1 от Изборния кодекс, ОИК-Омуртаг РЕШИ:**

1. Определя и утвърждава нова номерация на решенията на Общинската избирателна комисия- Омуртаг при произвеждане на частични местни избори за кмет на кметство с.Церовище, общ.Омуртаг, както следва: цифрен и буквен код, започващ с №1 и абривиатура към него „ЧМИ“.
2. При необходимост от произвеждане на други частични местни избори определената номерация по т.1 да бъде продължена по начина, по който е утвърдена.

Гласували 13 членове на ОИК:

**ЗА** – 13 **ПРОТИВ**- няма

**Решение №1-ЧМИ** е прието.

По втора точка от дневния ред. Председателят предложи работното време на ОИК-Омуртаг да бъде всеки ден от 9,00-12,00 часа и от 13,00- 17,00 часа. Като мотивите са ангажираността на членовете на ОИК и спазване на изискването за минимален брой присъстващи членове по време на заседанията, за да има необходимия кворум при вземане на решения от комисията с оглед законосъобразността им и ненарушение на процедурните правила на ИК. Членовете на комисията се съгласиха с така представеното мотивирано предложение, предвид на което се пристъпи към гласуване на същото.

**На осн. чл.87, ал.1, т.1 от Изборния кодекс, ОИК-Омуртаг РЕШИ:**

1. **Определя работно време на ОИК-Омуртаг- всеки ден от 9,00-12,00 часа и от 13,00- 17,00 часа**

Гласували 13 членове на ОИК:

**ЗА** – 13 **ПРОТИВ**- няма

**Решение № 2-ЧМИ** е прието.

По точка трета от дневния ред 3за определяне на сградата и мястото за обявяване на решенията на ОИК-Омуртаг. Съгласно създадената през годините практика решенията на ОИК да се обявяват на информационното табло в сградата на община Омуртаг комисията беше единодушна относно горното и премина към гласуване.

**На осн. чл.87, ал.1, т.1 от Изборния кодекс, ОИК-Омуртаг РЕШИ:**

1. Определя Централна сграда на общинска администрация Омуртаг,с административен адрес: ул.Ал.Стамболийски №2А, партерен етаж, информационно табло за място за обявяване на решенията на ОИК-Омуртаг.

Гласували 13 членове на ОИК:

**ЗА – 13 ПРОТИВ- няма**

**Решение № 3-ЧМИ е прието.**

По точка четвърта от дневния ред Председателят запозна комисията със съответните решения на ЦИК, относно реда и сроковете за регистрация на партиите, коалициите, местните коалиции и инициативните комитети и кандидатски листи за участие в частичните избори за кмет на кметство с.Церовище. Поради, което се премина към режим на гласуване на проекта за решение.

**На осн. чл.87, ал.1, т.1 от ИК във вр. с чл.464, т.5 и т.6 от Изборния кодекс, ОИК-Омуртаг РЕШИ:**

1. Определя срок за регистрация в ОИК на партиите, коалициите, местните коалиции и инициативните комитети за участие в изборите за общински съветници и кметове, както следва:

1.1. ОИК-Омуртаг започва да приема документи за регистрация на партиите, коалициите, местните коалиции , инициативните комитети от 9,00 ч. до 17,00 ч. на 25.08.2019год. в сградата на общинска администрация Омуртаг,с административен адрес: ул.Ал.Стамболийски №2А, етаж трети.

1.2. Крайният срок за подаване на документи за регистрация на партиите, коалициите, местните коалиции и инициативните комитети **е 17,00ч. на 02.09.2021г.**

2.Крайният срок за подаване на документи за регистрация на кандидатските листи за кмет на кметство с.Церовище **е 17,00ч. на 07.09.2021г.**

Гласували 13 членове на ОИК:

**ЗА – 13 ПРОТИВ- няма**

**Решение № 4-ЧМИ е прието.**

По точка пета- Формиране на единните номера на избирателните секции в общината съобразно единната номерация на секциите, определена с решение на ЦИК. Председателят на комисията запозна присъстващите със Заповеди №№ 345/13.08.2021 и 346/13.08.2021г. и двете на Кмета на община Омуртаг относно образуването на една избирателна секция в с.Церовище и с утвърдена единна номерация № 051, както и че предварителните списъци за частичен избор за кмет на с.Церовище ще бъдат обявени в административната сграда на Читалище – с.Церовище, общ.Омуртаг. Поради, което се премина към режим на гласуване на проекта за решение.

**На осн. чл. 8, ал.8 от ИК във вр. с чл.464, т.13 от Изборния кодекс, ОИК-Омуртаг РЕШИ:**

1. Формира единните номера на избирателните секции в общината съобразно единната номерация на секциите, определена с решение на ЦИК- Секция № 051, с.Церовище, общ.Омуртаг.

По точка шеста- Разни, бяха разисквани организационно-технически въпроси.

Поради изчерпване на дневния ред Председателят на ОИК-Омуртаг закри заседанието.

**МИНА ИЛИЕВА ИЛИЕВА**

*Председател на ОИК-Омуртаг*

Владислава Пламенова Петрова

Секретар на ОИК-Омуртаг